text: Anholdt, påvirket, mistænkt
  09 november 2014 kl. 16.26
  En 48-årig mand anholdt og sigtet for tyveri af tøj i en sportsforretning i Varde. Men politiet måtte have fat i ham igen tre timer senere.
  En 48-årig dansk mands optræden i Varde i dag søndag har påkaldt sig politiets opmærksomhed. To gange. 
  Først gang da han blev taget på fersk gerning. I en sportsforretning i Vestergade i Varde havde han stjålet to regnjakker og tre par strømper til en samlet værdi af 2.150 kr.
  Kl. 13.15 blev han løsladt. Men kl. 16.25 måtte politiet have fat i ham igen. Denne gang sad han og sov i en bil. Problemet var, at det ikke var hans bil, og han ikke kunne gøre rede for, hvorfor han sad i en fremmed persons bil.
  Han risikerer nu også at blive sigtet for biltyveri. Desuden er politiet ved at undersøge ham lidt nærmere, fordi signalementet af ham svarer til en mand, der sættes i forbindelse med en voldelig episode. Fortsættelse følger...
  
  